Demonstranter beskylder PKK for at stå bag

Politiet er stadig massivt til stede omkring ambassaden, men demonstrationen forløbet fredeligt, siger DR Nyheders reporter.

For kort tid siden blev der fremført en kort tale, først på dansk og derefter på tyrkisk.

Ifølge talsmanden var afsenderen et "endnu ikke stiftet og oprettet koordinationscenter for tyrkiske foreninger i Danmark".

- For kort tid siden har der været en tale, hvor angrebet blev kaldt "kujonagtigt", siger DR Nyheders reporter.

- Og på tyrkisk har demonstranterne i fællesskab råbt, at de fordømmer PKK's angreb - så der er ingen tvivl om, hvem de tror, der står bag.

Læs også : Efter ambassadeangreb: Politiet holder ekstra øje med tyrkiske interesser

Ifølge politiet er gerningsmændene såvel som motivet fortsat ukendt. Det oplyste politiinspektør Peter Dahl tidligere på dagen.

- Vi ved ikke noget om motivet. Alle døre står åbne for vores vedkommende, og vi starter med et frisk sind og kigger på alle muligheder.